Heimsmeistaramót landsliða í knattspyrnu karla 2014

Heimsmeistaramót landsliða í knattspyrnu karla 2014 var haldið í Brasilíu dagana 12. júní til 13. júlí 2014. Heimsmeistaramótið var það 20. í röðinni en það eru haldin á fjögurra ára fresti. Þetta var í annað skiptið sem keppnin var haldin í Brasilíu en heimsmeistaramótið fór einnig fram þar í landi árið 1950. Íslenska karlalandsliðið í knattspyrnu var nálægt því að komast á mótið en tapaði í umspili fyrir Króatíu með 1 marks mun.

Val á gestgjöfum 
Árið 2003 tilkynnti FIFA að keppnin 2014 skyldi fara fram í Suður-Ameríku, það yrði jafnframt í fyrsta sinn í sögunni sem mótið yrði haldið utan Evrópu tvö skipti í röð. Aðildarlönd suður-ameríska knattspyrnusambandsins, CONMEBOL, ákváðu á fundi sínum árið 2004 að lýsa stuðningi við framboð Brasilíu sem var formlega skilað inn á árinu 2006. Þrátt fyrir samþykktina íhuguðu knattspyrnuyfirvöld í Argentínu að bjóða í keppnina og Kólumbíumenn gengu skrefi lengra og skiluðu inn umsókn. Vorið 2007 hættu Kólumbíumenn við og varð Brasilía því sjálfkjörin í hlutverk gestgjafa.

Þátttökulið
32 þjóðir mættu til leiks frá sex heimsálfum.

  Ástralía
  Íran
  Japan
  Suður-Kórea
  Alsír
  Fílabeinsströndin
  Gana
  Kamerún
  Nígería

  Bandaríkin
  Hondúras
  Kosta Ríka
  Mexíkó
  Argentína
  Brasilía (gestgjafar)
  Ekvador
  Kólumbía
  Síle
  Úrúgvæ

  Belgía
  Bosnía og Hersegóvína
  England
  Frakkland
  Grikkland
  Holland
  Ítalía
  Króatía
  Portúgal
  Rússland
  Spánn (meistarar)
  Sviss
  Þýskaland (gestgjafar)

Knattspyrnuvellir

Keppnin

Riðlakeppnin 
Keppt var í átta riðlum, hverjum með fjórum keppnisliðum. Tvö efstu liðin fóru í 16-liða úrslit.

A riðill 
Króatar komust yfir í opnunarleiknum gegn heimamönnum en brasilíska liðinu tókst að snúa leiknum sér í vil með 3:1 sigri. Í næstu umferð tók við tilþrifalítið markalaust jafntefli gegn Mexíkó sem náði öðru sætinu á eftir Brasilíu. Kamerún lauk keppni án stiga.

12. júní -   Arena de São Paulo, São Paulo
  Brasilía 3 : 1   Króatía
13. júní -   Arena das Dunas, Natal
  Mexíkó 1 : 0   Kamerún
17. júní -   Estádio Castelão, Fortaleza
  Brasilía 0 : 0   Mexíkó
18. júní -   Arena da Amazônia, Manaus
  Kamerún  0 : 4   Króatía
23. júní -   Estádio Nacional Mané Garrincha, Brasília
  Kamerún 1 : 4   Brasilía
23. júní -   Itaipava Arena Pernambuco, Recife
  Króatía  1 : 3   Mexíkó

B riðill 
Enn eitt heimsmeistaramótið í röð mistókst meisturunum frá fyrri keppni að komast upp úr riðlakeppninni þegar Spánverjar sátu eftir með þrjú stig, fyrir sigur á Áströlum sem töpuðu öllum sínum leikjum. Hollendingar voru funheitir og luku keppni með fullt hús stiga og Síle náði öðru sæti eftir 2:0 sigur á heimsmeisturunum.

13. júní -   Itaipava Arena Fonte Nova, Salvador
  Spánn 1 : 5   Holland
13. júní -   Arena Pantanal, Cuiabá
  Síle 3 : 1   Ástralía
18. júní -   Estádio Beira-Rio, Porto Alegre
  Ástralía 2 : 3   Holland
18. júní -   Estádio do Maracanã, Rio de Janeiro
  Spánn  0 : 2   Síle
23. júní -   Arena da Baixada, Curitiba
  Ástralía 0 : 3   Spánn
23. júní -   Arena de São Paulo, São Paulo
  Holland  2 : 0   Síle

C riðill 
Það blés ekki byrlega fyrir Grikkjum sem töpuðu 3:0 fyrir Kólumbíu í fyrsta leik. Kólumbíska liðið endaði hins vegar á að vinna alla leiki sína. Japan sat rækilega á botninum með aðeins eitt stig eftir jafntefli við Grikki. Fílabeinsströndinni dugði því jafntefli í lokaleiknum gegn gríska liðinu og sú virtist ætla að verða raunin allt fram í þriðju múnútu uppbótartíma þegar Samaras skoraði sigurmarkið úr vítaspyrnu og Afríkumennirnir sátu eftir með sárt ennið.

14. júní -   Estádio Mineirão, Belo Horizonte
  Kólumbía 3 : 0   Grikkland
14. júní -   Arena da Amazônia, Manaus
  Fílabeinsströndin 2 : 1   Japan
19. júní -   Arena de São Paulo, São Paulo
  Kólumbía 2 : 1   Fílabeinsströndin
19. júní -   Itaipava Arena Pernambuco, Recife
  Japan  0 : 0   Grikkland
24. júní -   Arena das Dunas, Natal
  Japan 1 : 4   Kólumbía
24. júní -   Estádio Mineirão, Belo Horizonte
  Grikkland  2 : 1   Fílabeinsströndin

D riðill 
Úrslitin í D-riðli komu flestum á óvart. Kosta Ríka sem talið var lakasta liðið nældi sér í toppsætið með því að skella Úrúgvæ og Ítölum. Í lokaleiknum gerði liðið jafntefli við England og reyndist það eina stig Englendinga í keppninni. Úrúgvæ og Ítalía mættust í hreinum úrslitaleik um annað sætið þar sem Suður-Ameríkumennirnir urðu að sækja sigur. Það tókst en úrslitin reyndust dýrkeypt því þeirra helsti leikmaður, Luis Suárez, varð uppvís að því að bíta mótherja í leiknum og hlaut langt keppnisbann.

14. júní -   Estádio Castelão, Fortaleza
  Úrúgvæ 1 : 3   Kosta Ríka
14. júní -   Arena da Amazônia, Manaus
  England 1 : 2   Ítalía
19. júní -   Arena de São Paulo, São Paulo
  Úrúgvæ 2 : 1   England
20. júní -   Itaipava Arena Pernambuco, Recife
  Ítalía  0 : 1   Kosta Ríka
24. júní -   Arena das Dunas, Natal
  Ítalía 0 : 1   Úrúgvæ
24. júní -   Estádio Mineirão, Belo Horizonte
  Kosta Ríka  0 : 0   England

E riðill 
Hondúras tapaði öllum þremur leikjum sínum í E-riðli á meðan Frakkar unnu tvo fyrstu leikina og dugði því markalaust jafntefli í lokaleiknum gegn Ekvador til að gulltryggja toppsætið. Ekvador hefði hins vegar þurft á sigri að halda og Svisslendingar tóku seinna sætið í 16-liða úrslitunum.

15. júní -   Estádio Nacional Mané Garrincha, Brasília
  Sviss 2 : 1   Ekvador
15. júní -   Estádio Beira-Rio, Porto Alegre
  Frakkland 3 : 0   Hondúras
20. júní -   Itaipava Arena Fonte Nova, Salvador
  Sviss 2 : 5   Frakkland
20. júní -   Arena da Baixada, Curitiba
  Hondúras  1 : 2   Ekvador
25. júní -   Arena da Amazônia, Manaus
  Hondúras 0 : 3   Sviss
25. júní -   Estádio do Maracanã, Rio de Janeiro
  Ekvador  0 : 0   Frakkland

F riðill 
Bosníumenn skoruðu fljótasta sjálfsmark í sögu HM, eftir tvær mínútur og níu sekúndur í tapleik gegn Argentínu. Argentínska liðið vann alla sína leiki en sigurmarkið gegn Írönum kom þó ekki fyrr en í uppbótartíma. Hinn eiginlegi úrslitaleikur um annað sætið var á milli Nígeríu og Bosníu í annarri umferðinni þar sem Afríkumennirnir unnu góðan sigur.

15. júní -   Estádio do Maracanã, Rio de Janeiro
  Argentína 2 : 1   Bosnía
16. júní -   Arena da Baixada, Curitiba
  Íran 0 : 0   Nígería
21. júní -   Estádio Mineirão, Belo Horizonte
  Argentína 1 : 0   Íran
21. júní -   Arena Pantanal, Cuiabá
  Nígería  1 : 0   Bosnía
25. júní -   Estádio Beira-Rio, Porto Alegre
  Nígería 2 : 3   Argentína
25. júní -   Itaipava Arena Fonte Nova, Salvador
  Bosnía  3 : 1   Íran

G riðill 
Búist var við hörkuviðureign milli Þýskalands og Portúgal í fyrsta leik en annað kom á daginn. Þjóðverjar unnu auðveldlega 4:0 þar sem Thomas Müller skoraði þrennu. Þessi skellur gerði það að verkum að jafntefli við Bandaríkin í næstu umferð setti Portúgali nær örugglega úr leik. Aron Jóhannsson kom inná fyrir bandaríska liðið í sigurleik á móti Gana í fyrstu umferð. Bandaríkjamenn fylgdu Þjóðverjum áfram en frammistaða Gana og Portúgal olli miklum vonbrigðum.

16. júní -   Itaipava Arena Fonte Nova, Salvador
  Þýskaland 4 : 0   Portúgal
16. júní -   Arena das Dunas, Natal
  Gana 1 : 2   Bandaríkin
21. júní -   Estádio Castelão, Fortaleza
  Þýskaland 2 : 2   Gana
22. júní -   Arena da Amazônia, Manaus
  Bandaríkin  2 : 2   Portúgal
26. júní -   Itaipava Arena Pernambuco, Recife
  Bandaríkin 0 : 1   Þýskaland
26. júní -   Estádio Nacional Mané Garrincha, Brasília
  Portúgal  2 : 1   Gana

H riðill 
Belgar þurftu ekki nema fjögur mörk til að landa þremur sigrum og fullu húsi stiga í H-riðlinum. Suður-Kórea náði aðeins einu stigi, í jafntefli á móti Rússum. Það reyndist þeim síðarnefndu dýrkeypti og Alsír hirti seinna sætið í útsláttarkeppninni.

17. júní -   Estádio Mineirão, Belo Horizonte
  Belgía 2 : 1   Alsír
17. júní -   Arena Pantanal, Cuiabá
  Rússland 1 : 1   Suður-Kórea
22. júní -   Estádio do Maracanã, Rio de Janeiro
  Belgía 1 : 0   Rússland
22. júní -   Estádio Beira-Rio, Porto Alegre
  Suður-Kórea  2 : 4   Alsír
26. júní -   Arena de São Paulo, São Paulo
  Suður-Kórea 0 : 1   Belgía
26. júní -   Arena da Baixada, Curitiba
  Alsír  1 : 1   Rússland

Útsláttarkeppni

16. liða úrslit 
Brasilía þurfti vítakeppni til að komast í fjórðungsúrslitin eftir leik við Síle sem var í járnum allan tímann. Lið Úrúgvæ var slegið út af laginu eftir langt keppnisbann Luis Suárez eftir lokaleik riðlakeppninnar. Kólumbíska liðið var mun sterkara í leik liðanna og James Rodríguez skoraði glæsimark sem valið var mark mótsins. Mexíkó virtist loksins ætla að komast í fjórðungsúrslit þar sem liðið leiddi gegn Hollendingum þegar þrjár mínútur voru eftir af venjulegum leiktíma en tvö hollensk mörk í lokin sneru dæminu við. Grikkir náðu að jafna í uppbótartíma gegn spútnikliði Kosta Ríka en máttu sætta sig við tap í vítaspyrnukeppni. Frakkar brutu ísinn gegn Nígeríu eftir slæm mistök markvarðar andstæðinganna og gulltryggðu sigur sinn í blálokin. Þjóðverjar og Alsíringar höfðu mæst í minnisstæðri viðureign á HM 1982, þá vann Alsír en Þjóðverjar komu fram hefndum eftir framlengingu að þessu sinni. Argentína mátti hafa mikið fyrir því að leggja Svisslendinga að velli. Þeir síðarnefndu vörðust stíft og voru nærri búnir að knýja fram vítaspyrnukeppni í blálokin en skot þeirra small í stönginni. Tim Howard, markvörður Bandaríkjanna, setti nýtt met í sögu úrslitakeppni HM þegar hann varð fimmtán skot gegn Belgum, en það dugði liði hans þó ekki til að komast áfram.

28. júní - Estádio Mineirão, Belo Horizonte, áh. 57.714
  Brasilía 1 : 1 (3:2 e. vítake.)  Síle

28. júní - Estádio do Maracanã, Rio de Janeiro, áh. 72.804
  Kólumbía 2 : 0  Úrúgvæ

29. júní - Estádio Castelão, Fortaleza, áh. 58.817
  Holland 2 : 1  Mexíkó

29. júní - Itaipava Arena Pernambuco, Recife, áh. 41.242
  Kosta Ríka 1 : 1 (5:3 e. vítak.)  Grikkland

30. júní - Estádio Nacional Mané Garrincha, Brasília, áh. 67.882
  Frakkland 1 : 0  Nígería

30. júní - Estádio Beira-Rio, Porto Alegre, áh. 43.063
  Belgía 2 : 1 (e.framl.)  Alsír

1. júlí - Arena Corinthians, São Paulo, áh. 63.255
  Argentína 1 : 0  Sviss

1. júlí - Itaipava Arena Fonte Nova, Salvador, áh. 51.227
  Belgía 2 : 1 (e.framl.)  Belgía

Fjórðungsúrslit 
Argentínumenn, Brasilíumenn og Þjóðverjar unnu sínar viðureignir í fjórðungsúrslitum, í öllum tilvikum eftir að hafa komist yfir snemma leiks. Það varpaði þó skugga á sigur heimamanna að Neymar meiddist illa og gat ekki keppt meira á mótinu. Hollendingar þurftu vítaspyrnukeppni til að vinna sigur á spútnikliði Kosta Ríka.

4. júlí - Estádio do Maracanã, Rio de Janeiro, áh. 74.240
  Frakkland 0 : 1  Þýskaland

4. júlí - Estádio Castelão, Fortaleza, áh. 60.342
  Brasilía 2 : 1  Kólumbía

5. júlí - Estádio Nacional Mané Garrincha, Brasília, áh. 68.551
  Argentína 1 : 0  Belgía

5. júlí - Itaipava Arena Fonte Nova, Salvador, áh. 51.179
  Kosta Ríka 0 : 0 (3:4 e. vítak.)  Holland

Undanúrslit 
Fjarvera Neymars vegna meiðsla sló brasilíska landsliðið gjörsamlega út af laginu og hrunið varð algjört á móti sterku þýsku liði. Lokastaðan, 1:7, reyndist stærsta tap Brasilíu frá árinu 1920. Í hinum undanúrslitaleiknum unnu Argentínumenn sigur á Hollendingum í vítaspyrnukeppni.

8. júlí - Estádio Mineirão, Belo Horizonte, áh. 56.141

  Brasilía 1 : 7  Þýskaland

9. júlí - Arena Corinthians, São Paulo, áh. 63.267

  Argentína 0 : 0 (4:2 e. vítak.)  Holland

Bronsleikur 
Hrakfarir Brasilíumanna eftir undanúrslitin héldu áfram í leiknum um þriðja sætið. Vængbrotið lið heimamanna tapaði 3:0 og fékk því í allt fjórtán mörk á sig í keppninni, meira en nokkurt annað gestalið í sögunni. Vítaspyrnumark Robin van Persie á upphafsmínútunum kom honum í fjögur mörk.

12. júlí - Estádio Nacional Mané Garrincha, Brasília, áh. 68.034

  Brasilía 0 : 3  Holland

Úrslitaleikur 
Þýskaland og Argentína mættust í þriðja sinn í úrslitum, sem var met. Áður höfðu þjóðirnar mæst á HM 1986 og HM 1990. Eftir markalaust jafntefli í venjulegum leiktíma þurfti að grípa til framlengingar þar sem Mario Götze skoraði eina markið e. 113 mínútur. Þjóðverjar urðu þar með fyrsta Evrópuþjóðin til að verða heimsmeistari í keppni sem fram fór á vesturhveli.

13. júlí - Estádio do Maracanã, Rio de Janeiro, áh. 74.738
  Þýskaland 1 : 0 (e.framl.)  Argentína

Markahæstu leikmenn 
James Rodríguez hreppti gullskó FIFA, fyrstur Kólumbíumanna, með sex mörk skoruð. Alls voru 171 mark skorað af 121 leikmanni, þar af voru fimm sjálfsmörk.

6 mörk
  James Rodríguez
5 mörk
  Thomas Müller
4 mörk
  Lionel Messi
  Neymar
  Robin van Persie

Sjá einnig 

Heimsmeistarmót landsliða í knattspyrnu karla 2018

Heimildir 

Heimsmeistaramót landsliða í knattspyrnu karla
2014